CELEX: 62011CN0527
Language: et
Date: 2011-10-10 00:00:00
Title: Kohtuasi C-527/11: Eelotsusetaotlus, mille on esitanud Augstākās tiesas Senāts (Läti Vabariik) 10. oktoobril 2011 — SIA „Ablessio” versus Valsts ieņēmumu dienests

7.1.2012   
            
            
               ET
            
            
               Euroopa Liidu Teataja
            
            
               C 6/8
            
         Eelotsusetaotlus, mille on esitanud Augstākās tiesas Senāts (Läti Vabariik) 10. oktoobril 2011 — SIA „Ablessio”versus Valsts ieņēmumu dienests
   (Kohtuasi C-527/11)
   2012/C 6/09
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kaebuse esitaja: SIA „Ablessio”
   
      Vastustaja: Valsts ieņēmumu dienests
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, tuleb tõlgendada nii, et see ei luba keelduda maksukohustuslase registreerimisest, andes talle individuaalse numbri, põhjendusel, et maksukohustuslase osanik on eelnevalt registreerinud mitmel korral individuaalse numbri all muud äriühingud, mis ei ole kunagi tegelikult majandustegevust ellu viinud, ja mille osad võõrandas nende omanik vahetult pärast individuaalse numbri all registreerimist teistele isikutele?
            
         
               2.
            
            
               Kas kõnealuse direktiivi artiklit 214 koostoimes selle artikliga 273 tuleb tõlgendada nii, et see lubab Valsts ieņēmumu dienestsil enne maksukohustuslase registreerimist, andes talle individuaalse numbri, kontrollida selle võimet maksustataval tegevusalal tegutseda, juhul kui selle kontrolliga tahetakse tagada maksu nõuetekohast kogumist ning maksudest kõrvalehoidumise ärahoidmist?
            
         
      (1)  ELT L 347, lk 1.